|  |
| --- |
|  |

**Simon Hornblower** (rođen 1949) je profesor klasične filologije i istorije starog veka na Univerzitetu u Oxfordu i viši naučni savetnik *(Senior Research Fellow)* na oxfordskom All Souls Collegeu.

Život
-----

Osnovno i srednje obrazovanje stekao je na Etonu, dok je univerzitetsku diplomu stekao na kembričkom Jesus Collegue (1969) i na oxfordskom Balliol Collegeu (1971). Na Oxfordu je i magistrirao i doktorirao s tezom *Mauzol Karijski* (1978).

Predavao je klasične nauke i antičku istoriju na Univerzitetu u Oxfordu od 1971. do 1997. godine, kada je prešao na University College London, gde je postavljen za profesora klasične filologije i istorije starog veka. 

Za člana Britanske akademije izabran je 2004. godine.

Naučni rad
----------

Trenutno se bavi klasičnom grčkom istoriografijom (posebno Herodotom i Tukididom) te razlikovanjem istorijskih tekstova kao knjževnosti i kao istoriografije. Objavio je trotomni istorijsko-književni komentar na Tukididovu *Istoriju peloponeskog rata* (Oxford University Press, 1991, 1996, 2008). Njegovo najnovije delo koje je sam napisao jeste *Tukidid i Pindar: istorijski narativ i svet epinikijskog pesništva* *(Thucydides and Pindar: Historical Narrative and the World of Epinikian Poetry*, Oxford University Press, 2004). Sa Catherineom Morgan iz King's College London uredio je delo *Pindarovo pesništvo, pokrovitelji i svetkovine: od arhajske Grčke do rimskog carstva* *(Pindar's Poetry, Patrons, and Festivals: From Archaic Greece to the Roman Empire*, OUP, 2007), koje predstavlja zbirku radova različitih naučnika o istorijskim, književnim, arheološkim i antropološkim aspektima Pindara i sveta njegove poezije.

Hornblower od 1979. radi na *Leksikonu grčkih vlastitih imena* *(Lexicon of Greek Personal Names)* i jedan je od urednika dela *Grčka vlastita imena i njihova vrednost kao dokaza* *(Greek Personal Names: Their Value as Evidence*, Oxford University Press, 2000).

Godine 1996. sa Antonijem Spawforthom uredio je treće izdanje *Oxfordskog klasičnog leksikona*.

Bibliografija
-------------

* Hornblower, Simon (1982), *Mausolus*, Clarendon Press, ISBN 978-0-19-814844-9
* Hornblower, Simon; Greenstock, M C (1984), *The Athenian empire*, London Association of Classical Teachers, ISBN 978-0-903625-17-3
* Hornblower, Simon (1983), *The Greek world, 479-323 BC*, London, ISBN 978-0-416-75000-3
* Hornblower, Simon (1987), *Thucydides*, Johns Hopkins University Press, ISBN 978-0-8018-3529-2
* Hornblower, Simon (1994), *Greek historiography*, Clarendon Press, ISBN 978-0-19-814931-6
* Hornblower, Simon; Spawforth, Antony (1996), *The Oxford classical dictionary*, Oxford, ISBN 978-0-19-268767-8
* Hornblower, Simon; Spawforth, Antony (2000), *Who's who in the classical world*, Oxford University Press, ISBN 978-0-19-280107-4
* Burn, A R; Walbank, F W; Hornblower, Simon (2002), *The Folio history of Ancient Greece*, Folio Society, OCLC 50578593
* Hornblower, Simon (2004), *Thucydides and Pindar : historical narrative and the world of Epinikian poetry*, Oxford, ISBN 978-0-19-924919-0
* Hornblower, Simon; Morgan, Catherine (2007), *Pindar's poetry, patrons, and festivals : from archaic Greece to the Roman Empire*, Oxford, ISBN 0-19-929672-3

Eksterni linkovi
----------------

* Hornblowerova stranica na University College London Arhivirano 2009-09-13 na Wayback Machine-u
* Stranica na All Souls Collegeu Arhivirano 2014-09-05 na Wayback Machine-u